
ΠΕΡΙΕΧΟΜΕΝΑ 
ΠΡΟΕΔΡΙΚΑ ΔΙΑΤΑΓΜΑΤΑ 

1 130 Σύσταση Ν.Π.Δ.Δ. με την επωνυμία «Δημοτι¬ 
κό Λιμενικό Ταμείο Κασσάνδρας» και μεταφορά 
αρμοδιοτήτων του Λιμενικού Ταμείου Χαλκιδικής 
στο Δήμο Κασσάνδρας. 

2 131 Οργάνωση των Υπηρεσιών του Ναυτικού 
Επιμελητηρίου της Ελλάδος (Ν.Ε.Ε.). 


ΠΡΟΕΔΡΙΚΑ ΔΙΑΤΑΓΜΑΤΑ 

ΠΡΟΕΔΡΙΚΟ ΔΙΑΤΑΓ ΜΑ ΥΠΆΡΙΘΜ. 130 (1) 

Σύσταση Ν.Π.Δ.Δ. με την επωνυμία «Δημοτικό Λι- 
μενικόΤαμείο Κασσάνδρας» και μεταφορά αρμο¬ 
διοτήτων του Λιμενικού Ταμείου Χαλκιδικής στο 
Δήμο Κασσάνδρας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1 .Τις διατάξεις των παρ. 1,2 του άρθρου 28 του ν. 2738/ 
1999 (Α' 180), όπως η παρ. 1 αντικαταστάθηκε με την 
παρ. 5 του άρθρου 26 του ν. 3013/2002 (Α' 102) και η 
παρ. 2 συμπληρώθηκε με την παρ. 12 του άρθρου 11 
του ν. 2839/2000 (Α' 196). 

2. Τις διατάξεις του άρθρου 244 του ν. 3463/2006 
(Α' 114). 

3. Τις διατάξεις του άρθρου 1 και της παρ. 1 β του άρ¬ 
θρου 103 του ν. 3852/2010 (Α' 87). 

4. Τις διατάξεις του άρθρου 90 του Κώδικα Νομοθεσί¬ 
ας για την Κυβέρνηση και τα Κυβερνητικά Όργανα που 
κυρώθηκε με το άρθρο πρώτο του π.δ. 63/2005 (Α'98). 

5. Το π.δ. 125/2016 «Διορισμός Υπουργών, Αναπληρω¬ 
τών Υπουργών και Υφυπουργών» (Α' 210). 

6. Τη γνώμη με αριθ. 290/2014 του Δημοτικού Συμ¬ 
βουλίου Κασσάνδρας Ν. Χαλκιδικής. 

7. Το γεγονός ότι από τις διατάξεις του παρόντος δεν 
προκαλείται δαπάνη σε βάρος του κρατικού προϋπο¬ 
λογισμού. 

8. Την αριθμ. 42/2017 γνωμοδότηση του Συμβουλίου 
της Επικράτειας, με πρόταση του Υπουργού Εσωτερικών 
και του Υπουργού Ναυτιλίας και Νησιωτικής Πολιτικής, 
αποφασίζουμε: 


Άρθρο Μόνο 

1. Συνιστάται νομικό πρόσωπο δημοσίου δικαίου 
με την επωνυμία «Δημοτικό Λιμενικό Ταμείο Κασσάν¬ 
δρας» με έδρα τη Χανιώτη, στο οποίο μεταφέρονται οι 
αρμοδιότητες του Λιμενικού Ταμείου Χαλκιδικής που 
αφορούν στο Δήμο Κασσάνδρας Νομού Χαλκιδικής.Το 
συνιστώμενο Ταμείο ασκεί τις αρμοδιότητές του σύμ¬ 
φωνα με τις διατάξειςτου άρθρου 28 του ν. 2738/1999, 
όπως ισχύει. 

2. Με τη δημοσίευση του παρόντος το «Δημοτικό Λιμε¬ 
νικό Ταμείο Κασσάνδρας» υπεισέρχεται αυτοδικαίως σε 
όλα τα κινητά και ακίνητα περιουσιακά στοιχεία, πόρους, 
δικαιώματα,ενγένει, και υποχρεώσειςτουΛιμενικούΤα- 
μείου Χαλκιδικής που αφορούν στο Δήμο Κασσάνδρας. 

Στον Υπουργό Εσωτερικών αναθέτουμε τη δημοσίευ¬ 
ση και εκτέλεση του παρόντος. 

Αθήνα, 12 Οκτωβρίου 2017 

Ο Πρόεδρος της Δημοκρατίας 

ΠΡΟΚΟΠΙΟΣ Β. ΠΑΥΛΟΠΟΥΛΟΣ 

Οι Υπουργοί 
Ναυτιλίας 

Εσωτερικών και Νησιωτικής Πολιτικής 

ΠΑΝΑΓΙΩΤΗΣ ΣΚΟΥΡΛΕΤΗΣ ΠΑΝΑΓΙΩΤΗΣ ΚΟΥΡΟΥΜΠΛΗΣ 


ΠΡΟΕΔΡΙΚΟ ΔΙΑΤΑΓ ΜΑ ΥΠΆΡΙΘΜ. 131 ( 2 ) 

Οργάνωση των Υπηρεσιών του Ναυτικού Επιμε¬ 
λητηρίου της Ελλάδος (Ν.Ε.Ε.). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 54 του ν. 4178/2013 «Αντιμετώπιση της 
Αυθαίρετης Δόμησης - Περιβαλλοντικό ισοζύγιο και άλ¬ 
λες διατάξεις» (Α' 174), όπως τροποποιήθηκε και ισχύει, 

β) του άρθρου 22 παρ. 1 του ν. 989/1979 «περί τρο- 
ποποιήσεως και συμπληρώσεως των περί Ναυτικού 
Επιμελητηρίου της Ελλάδος ισχυουσών διατάξεων» 
(Α' 260), όπως τροποποιήθηκε και ισχύει, 

γ) του άρθρου 90 του Κώδικα Νομοθεσίας για την 
κυβέρνηση και τα Κυβερνητικά Όργανα, όπως κωδικο- 
ποιήθηκε με το άρθρο πρώτο του π.δ. 63/2005 (Α'98) 

δ) του π.δ. 125/2016 «Διορισμός Υπουργών, Αναπλη¬ 
ρωτών Υπουργών και Υφυπουργών» (Α'210). 

2. Την αριθ. 5116.14/04/2012 απόφαση των Υπουργών 
Διοικητικής Μεταρρύθμισης και Ηλεκτρονικής Διακυ¬ 
βέρνησης και Ανάπτυξης, Ανταγωνιστικότητας και Ναυ¬ 
τιλίας, με θέμα «Κατάργηση και διατήρηση κενών οργα¬ 
νικών θέσεων πολιτικού προσωπικού με σχέση εργασίας 
δημοσίου δικαίου του φορέα Ναυτικό Επιμελητήριο της 
Ελλάδος, κατ' εφαρμογή της παρ. 1 α του άρθρου 33 του 
ν. 4024/2011, όπως ισχύει» (Β’ 1713). 

3. Την αριθμ. Υ29/08-10-2015 Απόφαση του Πρωθυ¬ 
πουργού «Ανάθεση αρμοδιοτήτων στον Αναπληρωτή 
Υπουργό Οικονομικών Γεώργιο Χουλιαράκη» (Β'2168). 

4. Το απόσπασμα πρακτικών της 4ης/ 08-10-2015 Συ¬ 
νεδρίασης του Διοικητικού Συμβουλίου του Ναυτικού 
Επιμελητηρίου Ελλάδος (Ν.Ε.Ε.) 

5. Το γεγονός ότι, όπως προκύπτει από τη σχετική 
2814.5/83243/29-09-2016 εισήγηση του Γενικού Διευ¬ 
θυντή της Γενικής Διεύθυνσης Οικονομικών Υπηρεσιών 
του Υπουργείου Ναυτιλίας και Νησιωτικής Πολιτικής, 
από τις διατάξεις του παρόντος διατάγματος δεν προ- 
καλείται ετησίως επιπρόσθετη δαπάνη σε βάρος του 
προϋπολογισμού του Ν.Ε.Ε. 

6. Την αριθμ. 81/2017 γνωμοδότηση του Συμβουλίου 
της Επικράτειας, μετά από πρόταση των Υπουργών Διοι¬ 
κητικής Ανασυγκρότησης και Ναυτιλίας και Νησιωτικής 
Πολιτικής και του Αναπληρωτή Υπουργού Οικονομικών, 
αποφασίζουμε: 

Άρθρο 1 

Το Ναυτικό Επιμελητήριο της Ελλάδος (ΝΕΕ) αποτελεί 
Νομικό Πρόσωπο Δημοσίου Δικαίου λειτουργεί με ίδιους 
πόρους - τις συνδρομές των πλοίων μελών του- και δεν 
επιχορηγείται από τον Κρατικό Προϋπολογισμό. Εκπρο¬ 
σωπείται δικαστικά και εξώδικα από τον Πρόεδρο του 
Διοικητικού Συμβουλίου. 

Άρθρο 2 

Όργανα Διοικήσεως 

Όλα τα θέματα που αφορούν το Διοικητικό Συμβούλιο 
(Δ.Σ) και τη Διοικούσα Επιτροπή (Δ.Ε) του Ν.Ε.Ε., διέπο- 
νται από τις διατάξεις του ειδικού για το ΝΕΕ ν. 989/1979, 
όπως ισχύει. 

Άρθρο 3 

Διάρθρωση των Υπηρεσιών 

Ι.Το έργο του ΝΕΕ διεκπεραιώνεται από μία Διεύθυν¬ 
ση, τον Προϊστάμενο Υπηρεσιών ΝΕΕ και τέσσερις (4) 
Ειδικούς Συμβούλους με σχέση εργασίας Ιδιωτικού Δι¬ 
καίου ορισμένου χρόνου. 

Οι Υπηρεσίες του ΝΕΕ διαρθρώνονται ως κατωτέρω: 

α. Έναν (1) Προϊστάμενο Υπηρεσιών ΝΕΕ. 

β. Μία (1) Διεύθυνση συγκροτούμενη από δύο (2) 
Τμήματα: 


-Τμήμα Ναυτιλιακό/Γραμματειακής Υποστήριξης και 

-Τμήμα Οικονομικό/Διοικητικής Λειτουργίας 

2.0 Προϊστάμενος Διεύθυνσης ΝΕΕ και ο Προϊστάμε¬ 
νος Υπηρεσιών ΝΕΕ, συνεργάζονται και επιμελούνται, 
σύμφωνα με τις αρμοδιότητές τους, για την εύρυθμη 
διεκπεραίωση του έργου του ΝΕΕ. 

Άρθρο 4 

Αρμοδιότητες Οργανικών Μονάδων 

1. Η Διεύθυνση του ΝΕΕ έχει ως επιχειρησιακούς στό¬ 
χους την υλοποίηση και παρακολούθηση της εφαρμογής 
των αποφάσεων των οργάνων διοίκησης του ΝΕΕ στα 
πλαίσια λειτουργίας του επιμελητηρίου. 

2. Η Διεύθυνση του ΝΕΕ συγκροτείται από δύο (2) Τμή¬ 
ματα, ως ακολούθως: 

(α)Τμήμα Ναυτιλιακό/Γραμματειακής Υποστήριξης και 

(β) Τμήμα Οικονομικό/Διοικητικής Λειτουργίας 

3. Οι αρμοδιότητες των Τμημάτων κατανέμονται, ως 
εξής: 

(I) Τμήμα Ναυτιλιακό/Γραμματειακής Υποστήριξης 

1. Η οργάνωση και προετοιμασία των Συνεδριά¬ 
σεων της Δ.Ε και Δ.Σ ή άλλων Επιτροπών ΝΕΕ όπως ο 
ν. 989/1979 προβλέπει, καθώς και η καταγραφή των 
Πρακτικών, Αρχειοθέτηση και διατήρηση αυτών στο 
διηνεκές. 

2. Η τήρηση και λειτουργία Ηλεκτρονικού Μητρώου 
Μελών, η απρόσκοπτη εξυπηρέτηση των μελών ΝΕΕ, 
καθώς και τρίτων συναλλασσομένων με το Μητρώο. 

3. Η γνωμοδότηση σε τακτή και εύλογη προθεσμία σε 
κάθε σχέδιο Νόμου, Προεδρικού Διατάγματος, ή Κυβερ¬ 
νητικής Πράξης, καθώς και σε προτάσεις νομοθετικών 
πράξεων της Ευρωπαϊκής Ένωσης ή άλλων διεθνών 
οργανισμών, που διαβιβάζονται αρμοδίως στο ΝΕΕ και 
έχουν σχέση με τη χάραξη της γενικότερης Ναυτιλιακής 
Οικονομικής Πολιτικής, την προστασία και προαγωγή 
της Εμπορικής Ναυτιλίας, των συναφών με αυτή κλάδων, 
καθώς και σε κάθε άλλο θέμα που έχει σχέση με την ναυ¬ 
τιλία για το οποίο ζητείται η γνώμη του ΝΕΕ. 

4. Η διαχείριση θεμάτων σχετικά με την ανάπτυξη των 
λιμενικών και χερσαίων υποδομών μεταφοράς εμπορευ¬ 
μάτων και προσώπων που διακινούνται διά θαλάσσης 
από/προς την Ελλάδα, και ειδικότερα η παρακολούθηση 
λειτουργίας λιμένων, αγκυροβολιών, μαρίνων, αλιευτι¬ 
κών καταφυγίων, διαμετακομιστικών κέντρων, χερσαίων 
υποδομών/δικτύων και κάθε υποδομής σχετικής με τις 
θαλάσσιες μεταφορές, καθώς και η σύνταξη προτάσεων 
για βελτιώσεις και υποβολή στα αρμόδια Υπουργεία και 
Φορείς. 

5. Η παρακολούθηση θεμάτων σχετικά με τα διαμορ- 
φούμενα επιχειρηματικά σχέδια από ισχυρές εμπορικά/ 
οικονομικά χώρες, αξιοποιώντας το πλεονέκτημα που 
προσφέρει η γεωγραφική θέση της χώρας μας στη με¬ 
ταφορική αλυσίδα του παγκοσμίου εμπορίου που κατά 
το 90% διακινείται διά θαλάσσης. 

6. Η στάθμιση των επιβαρύνσεων ή επιπτώσεων που 
επέρχονται στη ναυτιλία και την Εθνική οικονομία από 
τη λήψη ή εισήγηση για λήψη οποιουδήποτε διοικητικού 
ή νομοθετικού μέτρου, που έχει σχέση ή αφορά την λει¬ 
τουργία των ελληνικών εμπορικών πλοίων ή πλοιαρίων 

στον Ελληνικό και Διεθνή χώρο, καθώς και των αλλοδα¬ 
πών, που επισκέπτονται ή λειτουργούν στην Ελλάδα και 
γενικά τις συνθήκες κίνησης και εκμετάλλευσής τους. 

7. Η παρακολούθηση, διαχείριση και προβολή θεμά¬ 
των που αφορούν την ελληνική ναυπηγική βιομηχανία. 

8. Η παρακολούθηση της Ελληνικής διοικητικής, φορο¬ 
λογικής, ναυτεργατικής, ασφαλιστικής και λοιπής ναυτι¬ 
λιακής νομοθεσίας, καθώς και αυτής της Ε.Ε. και άλλων 
χωρών για την σύναψη Διμερών Ναυτιλιακών Συμβάσε¬ 
ων και κάθε θέματος που σχετίζεται με την υιοθέτηση 
διατάξεων σχετικών με την λειτουργία του πλοίου και 
των κανόνων θαλάσσιας μεταφοράς. 

9. Η σύνταξη μελετών από το ΝΕΕ ή η επιμέλεια και 
ανάθεσή τους σε τρίτους και η χρηματοδότησή τους, 
σχετικά με θέματα που εμπίπτουν στους σκοπούς του 
ΝΕΕ. 

10. Η παρακολούθηση των εμπορικών και επιχειρημα¬ 
τικών εξελίξεων στο Ναυτιλιακό κλάδο των θαλασσίων 
μεταφορών στον εσωτερικό και διεθνή χώρο και η εισή¬ 
γηση ύστερα από απόφαση των Οργάνων ΝΕΕ προς τις 
αρμόδιες Αρχές, μέτρων για τη βελτίωση των συνθηκών 
λειτουργίας και εκμετάλλευσης του πλοίου. 

11. Η διερεύνηση και μελέτη σχετικά με τις προσφε- 
ρόμενες υπηρεσίες από το Ελληνικό λιμενικό δίκτυο σε 
σύγκριση προς αντίστοιχες άλλων χωρών και η υποβολή 
προτάσεων. 

12. Η υποβολή προτάσεων για την στελέχωση και 
βελτίωση της ναυτικής επαγγελματικής εκπαίδευσης/ 
επιμόρφωσης και την προσέλκυση των νέων στο ναυ¬ 
τικό επάγγελμα, καθώς και προτάσεων για την διά βίου 
επαγγελματική εξέλιξη όλων όσων απασχολούνται γε¬ 
νικότερα με τη ναυτιλία. 

13. Η διενέργεια εκτιμήσεων πλοίων και σκαφών, η 
πιστοποίηση πραγματοποιούμενων με αυτεπιστασία ερ¬ 
γασιών συντήρησης και επισκευής πλοίων στην Ελλάδα, 
καθώς και η διεξαγωγή Διαιτησιών και σύνταξη καταλό¬ 
γου διαπιστευμένων από το ΝΕΕ Εκτιμητών, Ναυτιλιακών 
Εμπειρογνωμόνων και Διαιτητών. 

14. Η συγκέντρωση, επεξεργασία, ανάλυση και απεικό¬ 
νιση στατιστικών στοιχείων εσωτερικού και εξωτερικού 
που μπορούν να χρησιμεύσουν για τον προσδιορισμό 
της θέσης όλων των κλάδων της γενικότερης Ελληνικής 
Εμπορικής Ναυτιλίας συμπεριλαμβανομένων και των 
πάσης μορφής τουριστικών σκαφών αναψυχής που επι¬ 
σκέπτονται την Ελλάδα, των προβλημάτων τους και των 
μέτρων που πρέπει να ληφθούν για την προστασία και 
προαγωγή τους. 

15. Η υποδοχή και φιλοξενία από το ΝΕΕ ξένων αντι¬ 
προσωπειών και η οργάνωση συζητήσεων, ημερίδων 
για θέματα αμοιβαίου ενδιαφέροντος περί τη ναυτιλία, 
καθώς και δημιουργία σχέσεων συνεργασίας. 

16. Η παρακολούθηση του έργου και της δραστηρι¬ 
ότητας του Διεθνούς Ναυτιλιακού Οργανισμού (ΙΜΟ), 
των οργάνων της Ευρωπαϊκής Ένωσης, καθώς και όλων 
των διεθνών ή εθνικών Διασκέψεων, Οργανισμών, Επι¬ 
μελητηρίων, Ιδρυμάτων και Ινστιτούτων, σε θέματα που 
σχετίζονται, είτε άμεσα, είτε έμμεσα με τη ναυτιλία και η 
συμμετοχή του ΝΕΕ με εκπροσώπους του. 


17. Η οργάνωση συνεδρίων, σεμιναρίων, πολιτιστικών 
εκδηλώσεων, εσπερίδων, ή άλλων ναυτιλιακού περιε¬ 
χομένου εκδηλώσεων ή η συμμετοχή του ΝΕΕ σε αντί¬ 
στοιχες εκδηλώσεις ή διαλέξεις, ημερίδες καθώς και η 
οργάνωση για χορήγηση βραβείων και υποτροφιών. 

18. Η παρακολούθηση των μέσων μαζικής επικοινωνί¬ 
ας στο εσωτερικό και εξωτερικό και η προβολή γενικό¬ 
τερα της Ελληνικής ναυτιλίας μέσω αυτών. 

19. Η τήρηση πρωτοκόλλου, η πληκτρολόγηση/δακτυ- 
λογράφηση και διακίνηση αλληλογραφίας, η λειτουρ¬ 
γία του τηλεφωνικού κέντρου, καθώς και η λειτουργία 
μέσων επικοινωνίας και μηχανολογικού/ηλεκτρονικού 
εξοπλισμού, λογισμικού, η θεώρηση υπογραφών και 
αντιγράφων, η αναζήτηση από το διαδίκτυο πληροφο¬ 
ριών και δημοσιευμάτων κάθε σχετικού με τη ναυτιλία 
θέματος. 

20. Η τήρηση ιστοσελίδας και ανάρτηση σε αυτήν θε¬ 
μάτων που αξιολογούνται ότι εμπίπτουν στο ενδιαφέρον 
των μελών και όσων επισκέπτονται αυτήν. 

21. Η διερεύνηση και εισήγηση στη Δ.Ε. προτάσεων 
εκπροσώπησης ΝΕΕ σε συμβούλια, επιτροπές, ομάδες 
εργασίας ή άλλα όργανα του Υπουργείου Ναυτιλίας και 
Νησιωτικής Πολιτικής ή άλλων Υπουργείων και Φορέων 
στο εσωτερικό και εξωτερικό. 

22. Η γραμματειακή υποστήριξη της διαχείρισης Νο¬ 
μικών Υποθέσεων, που αφορούν στο ΝΕΕ και γενικά 
των θεμάτων που χρήζουν νομικής υποστήριξης, του 
άρθρου 5 του παρόντος. 

(II) Τμήμα Οικονομικό/Διοικητικής Λειτουργίας 

1. Η μελέτη και παρακολούθηση κάθε διαχειριστικού 
ή οικονομικού θέματος και η σχετική εισήγηση ή ενημέ¬ 
ρωση προς τη Διοίκηση του Ν.Ε.Ε. 

2. Η μέριμνα για τη διατήρηση και αποδοτικότερη το¬ 
ποθέτηση των αποθεματικών ΝΕΕ και σχετική εισήγηση 
στη ΔΕ. 

3. Η μέριμνα για την κατάρτιση, τροποποίηση και εκτέ¬ 
λεση του Προϋπολογισμού. Η σύνταξη καταστάσεων 
Απολογισμού, Ισολογισμού και των σχετικών Εκθέσεων, 
σύμφωνα με τις ισχύουσες διατάξεις. 

4. Η μέριμνα για την είσπραξη των συνδρομών και λοι¬ 
πών δικαιωμάτων ΝΕΕ καθώς και η έκδοση τριπλότυπων 
εισπράξεως κάθε εσόδου. Η διαχείριση κάθε δαπάνης, 
καθώς και η εκκαθάριση των αποδοχών και αποζημιώ¬ 
σεων του προσωπικού, των οργάνων και εκπροσώπων 
της Διοίκησης, καθώς και των μελών των διαφόρων Συμ¬ 
βουλίων και Επιτροπών του ΝΕΕ. 

5. Η λογιστική παρακολούθηση των κάθε είδους 
περιουσιακών στοιχείων του ΝΕΕ, η φροντίδα για την 
κατάρτιση, ανανέωση, καταγγελία των Συμβάσεων 
εκμίσθωσης, καθώς και η μέριμνα για την αποδοτικό¬ 
τερη εκμετάλλευση της ακίνητης περιουσίας του ΝΕΕ 
και σχετική εισήγηση στη Διοίκηση. Η μέριμνα για τη 
συντήρηση των γραφείων λειτουργίας των Υπηρεσιών 
ΝΕΕ μαζί με τη λοιπή ακίνητη περιουσία του, καθώς και 
η επιμέλεια για τον καθαρισμό και την εν γένει καλή κα¬ 
τάστασή τους. 

6. Η διεκπεραίωση όλων των θεμάτων που ανάγονται 
στη σχέση με το Ελεγκτικό Συνέδριο, καθώς και η επι¬ 
μέλεια για την διεκπεραίωση των λογιστικών, διαχειρι¬ 
στικών και τραπεζικών εργασιών. 

7. Η μέριμνα για την προμήθεια ή αγορά μηχανολο- 
γικού/ηλεκτρονικού εξοπλισμού, λογισμικού, υλικών, 
εντύπων, εφοδίων ή άλλων περιουσιακών στοιχείων και 
για την καλή λειτουργία αυτών σύμφωνα με τις κείμενες 
διατάξεις. 

8. Η προετοιμασία και διεξαγωγή των εκλογών ανά 
2ετία, όπως ο νόμος ορίζει και κάθε σχετική προς αυτές 
εργασία. 

9. Η επιμέλεια για την απρόσκοπτη λειτουργία του ΝΕΕ, 
η παρακολούθηση του χρόνου εργασίας και απόδοσης 
του προσωπικού, των δικαιολογημένων αδειών, την τή¬ 
ρηση ατομικών φακέλων. 

10. Η μέριμνα με σχετική εισήγηση στη ΔΕ για ανανέ¬ 
ωση και επιμόρφωση του προσωπικού, οργάνωση των 
Υπηρεσιών, με προσφορότερες μεθόδους εργασίας και 
καταπολέμηση της γραφειοκρατίας. 

Άρθρο 5 

Διαχείριση Νομικών Υποθέσεων 

Ο συντονισμός όλων των δικαστικών υποθέσεων, που 
αφορούν το ΝΕΕ και γενικά των θεμάτων που χρήζουν 
νομικής υποστήριξης διεκπεραιώνονται από τον Προϊ¬ 
στάμενο Υπηρεσιών και προωθούνται στη Δ.Ε., η οποία 
ανάλογα με το θέμα τα αξιολογεί και επιλέγει/αναθέτει 
στον κατάλληλο δικηγόρο (άρθρο 21 παρ.1 περ. δ του 
ν. 989/1979, όπως τροποποιήθηκε και ισχύει). 

Άρθρο 6 

Θέσεις προσωπικού- 

Διάκριση κλάδων κατά κατηγορίες- 

Προσόντα διορισμού 

Ι.Το προσωπικό του ΝΕΕ αποτελούν μόνιμοι υπάλλη¬ 
λοι και υπάλληλοι με σχέση εργασίας Ιδιωτικού Δικαίου 
ορισμένου χρόνου και επί θητεία. 

(α) Οι θέσεις του μόνιμου προσωπικού ανέρχονται 
σε δέκα (10) και μία (01) προσωποπαγή (άρθρο 17 
ν. 1586/1986) και κατανέμονται, κατά κατηγορία και κλά¬ 
δο, ως ακολούθως: 

(αα) Ο Κλάδος ΠΕ Διοικητικού - Οικονομικού περιλαμ¬ 
βάνει πέντε (05) θέσεις. 

(ββ) Ο Κλάδος ΔΕ Διοικητικού - Αογιστικού περιλαμ¬ 
βάνει τέσσερις (04) θέσεις. 

(γγ) Ο Κλάδος ΥΕ βοηθητικού προσωπικού περιλαμ¬ 
βάνει μία (01) θέση. 

(δδ) Ο ΚλάδοςΤΕ Διοικητικού-Αογιστικού περιλαμβά¬ 
νει μία (01) θέση 

προσωποπαγή (ν. 1586/1986), η οποία καταργείται με 
την αποχώρηση, για οποιονδήποτε λόγο, του υπαλλήλου 
που την κατέχει. 

(β) Οι θέσεις του προσωπικού με σχέση εργασίας 
Ιδιωτικού Δικαίου ορισμένου χρόνου και επί θητεία κα¬ 
θορίζονται, σύμφωνα με το άρθρο 21 παρ.1 περ. ε’ του 
ν. 989/1979, όπως τροποποιήθηκε και ισχύει, ως εξής: 

(αα) Μία (01) θέση της κατηγορίας ειδικών θέσεων 
βαθμού δεύτερου, Προϊσταμένου Υπηρεσιών ΝΕΕ, με 
θητεία. 

(ββ) Τέσσερις (04) θέσεις Ειδικών Συμβούλων ή Συνερ¬ 
γατών με σχέση εργασίας Ιδιωτικού Δικαίου ορισμένου 
χρόνου. 


2. Τα κατά κλάδο και ειδικότητα προσόντα διορισμού 
μόνιμου προσωπικού καθορίζονται από τις διατάξεις του 
π.δ. 50/2001 (Α'39), όπως εκάστοτε ισχύει. 

3. Τα προσόντα πρόσληψης για το προσωπικό με σχέ¬ 
ση εργασίας ιδιωτικού δικαίου ορισμένου χρόνου και 
επί θητεία καθορίζονται από τις διατάξεις του άρθρου 
21 παρ.1 περ. γ' καιε'του ν. 989/1979, όπως τροποποι¬ 
ήθηκε και ισχύει. 

Άρθρο 7 

Περιγράμματα Θέσεων 

Προϊσταμένων Διεύθυνσης και Τμημάτων 

Ι.Τα καθήκοντα του προϊσταμένου Διεύθυνσης είναι 
τα παρακάτω: 

α) Η ευθυγράμμιση των επιχειρησιακών στόχων της 
Διεύθυνσης με το στρατηγικό σκοπό του ΝΕΕ. 

β) Η παροχή οδηγιών και κατευθύνσεων βάσει των 
επιχειρησιακών στόχων. 

γ) Η διασφάλιση συνθηκών οριζόντιας συνεργασίας 
μεταξύ των οργανικών μονάδων της Διεύθυνσης και 
λοιπών φορέων της Δημόσιας Διοίκησης. 

δ) Η παρότρυνση του προσωπικού για την επίτευξη 
των επιχειρησιακών στόχων της Διεύθυνσης. 

ε) Η διαχείριση, ανάπτυξη και αξιοποίηση του προσω¬ 
πικού, ώστε να επιτυγχάνονται οι προγραμματισμένοι 
στόχοι και η εισήγηση προτάσεων βελτίωσης για την 
κατανομή του ανθρώπινου δυναμικού. 

στ) Η έγκριση των Περιγραμμάτων Θέσεων Εργασίας 
(ΠΘΕ) των υποκείμενων οργανικών μονάδων και η εισή¬ 
γηση τυχόν τροποποιήσεων. 

ζ) Η διαμόρφωση της ετήσιας στοχοθεσίας και ο προσ¬ 
διορισμός των δεικτών μέτρησης αυτής σε συνεργασία 
με τους Προϊσταμένους των Τμημάτων. 

η) Η αξιολόγηση του προσωπικού σύμφωνα με το 
ισχύον θεσμικό πλαίσιο. 

θ) Η παρακολούθηση βέλτιστων πρακτικών και ο 
προσδιορισμός οργανωτικών, λειτουργικών και επι¬ 
χειρησιακών βελτιώσεων των οργανικών μονάδων της 
Διεύθυνσης. 

ι) Η εκπροσώπηση της Διεύθυνσης όπου απαιτείται. 
2. Τα καθήκοντα των προϊσταμένων Τμημάτων είναι 
τα παρακάτω: 

α) Η λειτουργική διασύνδεση των ασκούμενων αρμο¬ 
διοτήτων με τους επιχειρησιακούς στόχους της υπερκεί¬ 
μενης Διεύθυνσης. 

β) Η συγκέντρωση, επεξεργασία, σύνθεση και παρου¬ 
σίαση των απαραίτητων δεδομένων για την υποστήριξη 
της διαδικασίας λήψης αποφάσεων. 

γ) Η παρότρυνση των υπαλλήλων για την υλοποίηση 
των δράσεων του Τμή ματος. 

δ) Η ορθολογική κατανομή του αντικειμένου και των 
εισερχομένων στους υπαλλήλους του Τμήματος. 

ε) Η διασφάλιση συνθηκών συνεργασίας με άλλες 
υπηρεσίες του ΝΕΕ και λοιπών φορέων της Δημοσίας 
Διοίκησης. 

στ) Η ανίχνευση επιμορφωτικών αναγκών του προ¬ 
σωπικού και η διαμόρφωση ευκαιριών μάθησης για το 
σύνολο αυτού. 

ζ) Η εισήγηση στον Προϊστάμενο της Διεύθυνσης για 
ζητήματα σύστασης, τροποποίησης και κατάργησης 
θέσεων εργασίας και των σχετικών ΠΘΕ του Τμήματος. 

η) Η εφαρμογή και η παρακολούθηση της θεσπισμένης 
στοχοθεσίας σε ατομικό επίπεδο και η ανάληψη πρω¬ 
τοβουλιών για τη βελτίωση της αποδοτικότητας των 
υπαλλήλων. 

θ) Η αξιολόγηση του προσωπικού σύμφωνα με το ισχύ- 
ον θεσμικό πλαίσιο. 

ι) Η ανάληψη πρωτοβουλιών για τη βελτίωση της λει¬ 
τουργίας του Τμήματος και η τήρηση των προβλεπόμε- 
νων προθεσμιών. 

3. Επιπρόσθετα καθήκοντα των Προϊσταμένων Διεύ¬ 
θυνσης και Τμημάτων που απορρέουν από αρμοδιότη¬ 
τες που περιγράφονται σε ειδικότερη κείμενη νομοθεσία 
ή σε ειδικότερες σχετικές κανονιστικές διατάξεις διατη¬ 
ρούνται σε ισχύ. 

Άρθρο 8 

Κάλυψη θέσεων ευθύνης 

α) Προϊστάμενος της Διεύθυνσης του ΝΕΕ τοποθετεί¬ 
ται υπάλληλος του ΝΕΕ της κατηγορίας ΠΕ του κλάδου 
Διοικητικού/Οικονομικού. 

β) Προϊστάμενος τουΤμήματοςΝαυτιλιακού/Γραμμα- 
τειακής Υποστήριξης τοποθετείται υπάλληλος του ΝΕΕ 
της κατηγορίας ΠΕ του κλάδου Διοικητικού/Οικονομικού 
ή της κατηγορίαςΤΕ του κλάδου Διοικητικού-Λογιστικού 
και ελλείψει αυτών, υπάλληλος της κατηγορίας ΔΕ Διοι¬ 
κητικού - Λογιστικού. 

γ) Προϊστάμενος του Τμήματος Οικονομικού/Διοικη- 
τικής Λειτουργίας τοποθετείται υπάλληλος του ΝΕΕ της 
κατηγορίας ΠΕτου κλάδου Διοικητικού/Οικονομικού ή 
της κατηγορίαςΤΕ του κλάδου Διοικητικού-Λογιστικού 
και ελλείψει αυτών της κατηγορίας ΔΕ Διοικητικού - Λο¬ 
γιστικού. 


δ) Ο Προϊστάμενος Υπηρεσιών του ΝΕΕ καταλαμβάνει 
την αντίστοιχη θέση, σύμφωνα με τα προβλεπόμενα στις 
διατάξεις του άρθρου 21 παρ. 1 περ. ε' του ν. 989/1979, 
όπως τροποποιήθηκε και ισχύει. 

Άρθρο 9 

Συλλογικά όργανα 

Οι λειτουργούσες στο ΝΕΕ Μόνιμες και οι επ' ευκαι¬ 
ρία συγκροτούμενες Επιτροπές, ως Συλλογικά Όργανα 
αυτού, εξακολουθούν να διέπονται από τις περί αυτών 
κείμενες διατάξεις. 

Άρθρο 10 

Από την έναρξη της ισχύος του παρόντος Διατάγματος 
καταργείταιτο π.δ. 74/1987 «Οργάνωση των υπηρεσιών 
του Ναυτικού Επιμελητηρίου της Ελλάδος» (Α'44). 

Η ισχύς του παρόντος Διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Υπουργό Ναυτιλίας και Νησιωτικής Πολιτικής 
αναθέτουμε τη δημοσίευση και εκτέλεση του παρόντος 
προεδρικού διατάγματος. 

Αθήνα, 13 Οκτωβρίου 2017 

Ο Πρόεδρος της Δημοκρατίας 

ΠΡΟΚΟΠΙΟΣ Β. ΠΑΥΛΟΠΟΥΛΟΣ 

Οι Υπουργοί 

Αναπληρωτής Υπουργός Διοικητικής 
Οικονομικών Ανασυγκρότησης 

ΓΕΩΡΓΙΟΣ ΧΟΥΛΙΑΡΑΚΗΣ ΟΛΓΑ ΓΕΡΟΒΑΣΙΛΗ 

Ναυτιλίας και Νησιωτικής Πολιτικής 

ΠΑΝΑΓΙΩΤΗΣ ΚΟΥΡΟΥΜΠΛΗΣ 

ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 

ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) ννβΙπη35ΐθΐ'.βΙ@β1.9 | ' 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 


























